Гуд’ён Валюр Сы́гурдсан (па-ісьляндзку: Guðjón Valur Sigurðsson; нарадзіўся 8 жніўня 1979 году, Рэйк’явік, Ісьляндыя) — ісьляндзкі гандбаліст гішпанскага клюбу «Барсэлёна» і гулец нацыянальнай зборнай Ісьляндыі. Гуд’ён пачаў сваю кар’еру на радзіме, пасьля некалькіх добрых сэзонаў зьехаў у Нямеччыну, дзе спачатку абараняў колеры клюбу ТУСЭМ, а потым клюбаў «Гумэрсбах» і «Райн-Нэкар Лёвэн». Апасьля сэзон правёў у складзе дацкага клюбу «Капэнгаген», але ў 2012 годзе вярнуўся ў Нямеччыну, падпісаўшы кантракт з клюбам «Кіль». У 2014 годзе перайшоў у гішпанскую «Барсэлёну».